**ΑΝΑΛΥΤΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

**ΔΙΑΓΩΝΙΣΜΟΥ ΜΕ ΤΙΤΛΟ «ΔΕΙΞΕ ΠΟΙΟΣ ΕΙΣΑΙ»**

Η ανώνυμη εταιρεία με την επωνυμία ΠΡΟΤΑΓΚΟΝ ΑΕ που εδρεύει στην Αθήνα Αττικής, επί της οδού Μπουσίου, αρ. 13 – 15 (στο εξής η «Διοργανώτρια») διοργανώνει διαγωνισμό σύμφωνα με τα κάτωθι οριζόμενα, υπό τον τίτλο «Δείξε τον καλύτερό σου εαυτό» (στο εξής ο «Διαγωνισμός»).

Σκοπός των παρόντων αναλυτικών όρων, οι οποίοι έχουν κατατεθεί στον συμβολαιογράφο Αθηνών Δέδε Κωνσταντίνο του Αριστομένη, Φειδίου 2 & Χαριλάου Τρικούπη, Αθήνα, τηλ. 2103820225, είναι ο καθορισμός των όρων συμμετοχής στον Διαγωνισμό και της ανάδειξης των νικητών. Οποιοσδήποτε συμμετέχων ή τρίτος δικαιούται να λαμβάνει με έξοδά του ακριβές αντίγραφο των όρων του παρόντος, όπως αυτό έχει κατατεθεί στον προαναφερόμενο Συμβολαιογράφο.

1. **Διάρκεια**

Η διάρκεια του Διαγωνισμού ορίζεται από τις 14.9.2017 έως και τις 29.9.2017 (εφεξής η «Διάρκεια»). Η Διοργανώτρια διατηρεί το δικαίωμα να περιορίσει ή παρατείνει τη διάρκεια διεξαγωγής του Προγράμματος, με τροποποίηση των παρόντων όρων. Η τροποποίηση αυτή θα ισχύει αυτοδικαίως από τη δημοσίευσή της στην Ιστοσελίδα αυτή και θα γίνεται ανεπιφύλακτα αποδεκτή από τους χρήστες της .

Διευκρινίζεται ρητά ότι, μετά την πάροδο της ημερομηνίας λήξης του ως άνω προγράμματος, καμία συμμετοχή δε θα γίνεται δεκτή και δε θα δεσμεύει την Διοργανώτρια ως προς το εμπρόθεσμο της συμμετοχής.

Η Διοργανώτρια διατηρεί το δικαίωμα να διακόψει το διαγωνισμό οποτεδήποτε αυτή κρίνει και για οποιονδήποτε λόγο, ακόμη και επουσιώδη, χωρίς προηγούμενη ενημέρωση και χωρίς να διατηρείται από κανένα από τους συμμετέχοντες δικαίωμα αποζημίωσης για οποιονδήποτε λόγο.

1. **Δικαίωμα συμμετοχής**

Δικαίωμα συμμετοχής στο Διαγωνισμό που διέπεται από τους παρόντες όρους έχουν όλοι όσοι διαμένουν μόνιμα στην Ελλάδα, είναι ενήλικοι, έχουν πλήρη δικαιοπρακτική ικανότητα, όπως αυτή ορίζεται στις σχετικές διατάξεις και αποδέχονται ανεπιφύλακτα τους παρόντες Όρους. Εξαιρετικά, άτομα άνω των 15 ετών μπορούν να λάβουν μέρος με την έγγραφη συναίνεση των ασκούντων τη γονική μέριμνα αυτών. Δεν έχουν δικαίωμα συμμετοχής στον Διαγωνισμό το προσωπικό της Διοργανώτριας, οι σύζυγοι καθώς και οι συγγενείς των ανωτέρω μέχρι και δευτέρου βαθμού.

1. **Τρόπος Συμμετοχής**

3.1 Οι χρήστες καλούνται να ανεβάσουν μια φωτογραφία και να εισάγουν τα στοιχεία τους σύμφωνα με τις οδηγίες που αναφέρονται στο [www.protagon.gr](http://www.protagon.gr) και ως επιβράβευση λαμβάνουν μέρος στον διαγωνισμό και διεκδικούν τα δώρα του διαγωνισμού αυτού.

3.2 Ο κάθε χρήστης θα μπορεί να ανεβάσει μόνο μια φωτογραφία στο [www.protagon.gr](http://www.protagon.gr) και φέρει αποκλειστική ευθύνη για το υλικό που θα αναρτήσει. Η Διοργανώτρια και ο Επαθλοθέτης δεν φέρουν καμία ευθύνη για τις φωτογραφίες και κείμενα που θα αναρτηθούν από τους συμμετέχοντες στο διαγωνισμό.

3.3 Οι συμμετέχοντες στον Διαγωνισμό συμφωνούν και δεσμεύονται ότι πρέπει να αξιολογούν το περιεχόμενο της φωτογραφίας τους και αποδέχονται ανεπιφύλακτα ότι είναι αποκλειστικά υπεύθυνοι για τις ενέργειές τους που στηρίζονται στη συμμετοχή τους στον Διαγωνισμό, συμπεριλαμβανομένης οποιαδήποτε απόφασής τους να βασιστούν στην ορθότητα, την πληρότητα ή/ και την εγκυρότητα του περιεχομένου αυτού.

3.4 Στη διάρκεια του Διαγωνισμού οι συμμετέχοντες πρέπει να στείλουν τη φωτογραφία συμμετοχής τους, στην ηλεκτρονική διεύθυνση: info@protagon.gr με τίτλο «Δείξε ποιος είσαι» αναγράφοντας υποχρεωτικά το ονοματεπώνυμο τους.

3.5. Η φωτογραφία θα πρέπει να αποσταλεί σε μορφή .jpg σε ελάχιστη ανάλυση 1292\*768 pixels και στα 72 dpi. Το όνομα κάθε φωτογραφίας πρέπει να αποτελείται από το ονοματεπώνυμο του φωτογράφου χωρίς κενά και σε λατινικούς χαρακτήρες. Συμμετοχές που δεν πληρούν τους παραπάνω όρους, δεν θα γίνονται δεκτές.

3.6. Οι φωτογραφίες που διαγωνίζονται θα πρέπει να αποτελούν πνευματική ιδιοκτησία των συμμετεχόντων δημιουργών, οι οποίοι με την αποστολή τους δεσμεύονται κι εγγυώνται ανεπιφύλακτα για αυτό. Κάθε συμμετοχή δεν θα πρέπει να υπερβαίνει τα κοινώς αποδεκτά ήθη και την κείμενη Ελληνική νομοθεσία, για την υπέρβαση της οποίας και για την έγερση οποιασδήποτε απαίτησης αποζημίωσης, η Wind Ελλάς Τηλεπικοινωνίες ΑΕΒΕ και το www.protagon.gr ουδεμία έχουν ευθύνη, ενώ παράλληλα διατηρούν την ευχέρεια διαγραφής μιας τέτοιας προσβλητικής φωτογραφίας (ακόμη και εκ των υστέρων) και την ακύρωση της συμμετοχής.

3.7. Σε περίπτωση που οι φωτογραφίες απεικονίζουν πρόσωπα, εν αγνοία τους, ή χωρίς την έγκρισή τους, την ευθύνη φέρει αποκλειστικά ο φωτογράφος, ο οποίος με τη συμμετοχή του στο διαγωνισμό δεσμεύεται κι εγγυάται ρητά κι ανεπιφύλακτα για αυτό. Σε περίπτωση που απεικονίζονται γυμνά σώματα, οι συμμετοχές θα πρέπει να συνοδεύονται από την γραπτή άδεια των προσώπων αυτών

1. **Ανάδειξη Νικητών& Δώρα**

4.1 Η ανάδειξη της νικήτριας φωτογραφίας θα προκύψει μέσω επιλογής από Επιτροπή που θα συσταθεί αποκλειστικά για τον σκοπό αυτό.

Στις 30.09.2017 στο πλαίσιο της εκδήλωσης TedEx στο Μέγαρο Μουσικής Αθηνών, Βασιλίσσης Σοφίας & Κόκκαλη, θα αναδειχθούν δύο (2) νικητές και ένας (1) αναπληρωματικός του Διαγωνισμού για τα ακόλουθα δώρα:

* 1. DJI Drone Spark, Alpine White
  2. Samsung Galaxy A5 (2017) SM-A520F

Η διοργανώτρια διατηρεί το δικαίωμα μεταβολής του τόπου και χρόνου διεξαγωγής της κλήρωσης, με νεότερη ανάρτηση των όρων στον διαδικτυακό τόπο της ---με σχετική ευδιάκριτη επισήμανση.

4.2. Τα ονόματα των νικητών θα αναρτηθούν στο protagon.gr μετά την αποδοχή των όρων & των δώρων από τους νικητές.

1. **Ενημέρωση νικητών**

Η ανώνυμη εταιρεία τηλεπικοινωνιών «WIND Ελλάς Τηλεπικοινωνίες ΑΕΒΕ», με έδρα της στο Μαρούσι Αττικής, Λεωφ. Κηφισίας αρ. 66, τηλέφωνο 210 6158000 (εφεξής ο «Επαθλοθέτης»), δεν είναι αρμόδια και δεν φέρει καμία ευθύνη για την διοργάνωση, πραγματοποίηση και ολοκλήρωση του Διαγωνισμού ή για τυχόν προβλήματα προκύψουν από αυτόν κατά τη διάρκεια ή και μετά το πέρας του ή την κλήρωση των δώρων.

Τα Έπαθλα θα παραδίδονται στους νικητές ύστερα από σχετική ενημέρωσή τους με τον παρακάτω τρόπο:

Η Διοργανώτρια θα επικοινωνεί εντός δέκα (10) εργάσιμων ημερών από την ανάδειξη των νικητών, με τον αναδειχθέντα νικητή στα στοιχεία τα οποία ο ίδιος έχει δηλώσει κατά την εγγραφή του στο διαγωνισμό, ώστε να τον ενημερώσει για την ανάδειξή του καθώς και για τα απαιτούμενα δικαιολογητικά που πρέπει να προσκομίσει (βλ. κάτωθι), ώστε να του παραδοθεί το Έπαθλο.

Κατά την επικοινωνία με τους νικητές θα ζητούνται από εκείνους τα πλήρη στοιχεία τους (όνομα, επώνυμο, στοιχεία επικοινωνίας, τηλέφωνο, διεύθυνση, Α.Φ.Μ., αριθμός δελτίου ταυτότητας ή διαβατηρίου, κ.λπ.) για την δυνατότητα εξακρίβωσης της ταυτοπροσωπίας κατά την παράδοση των σχετικών Επάθλων. Σε περίπτωση που μετά την πάροδο είκοσι (20) εργάσιμων ημερών από την εκάστοτε ανάδειξη δεν έχει καταστεί δυνατή η επικοινωνία με τον αναδειχθέντα νικητή, το σχετικό Έπαθλο απόλλυται γι’ αυτόν οριστικά. Λεπτομέρειες για την απόδοση του Επάθλου στον νικητή θα δίδονται κατά την επικοινωνία του με τον Διοργανωτή.

1. **Περιπτώσεις αποκλεισμού / ακύρωσης ανάδειξης νικητή**

6.1 Αποκλεισμός κάποιας συμμετοχής είναι δυνατός σε οποιοδήποτε στάδιο του Διαγωνισμού για τους συμμετέχοντες που θα δηλώσουν ή/και θα προσκομίσουν ψευδή στοιχεία καθώς και σε περίπτωση συμμετοχής που αντίκειται στους όρους του Διαγωνισμού, στην κείμενη νομοθεσία και στα χρηστά ήθη. Για τους ίδιους λόγους είναι δυνατή και η ακύρωση ανάδειξης νικητή.

6.2 Κάθε ανάδειξη νικητή μπορεί να ακυρωθεί (ενδεικτικά) στις παρακάτω περιπτώσεις:

1. Εφόσον ο νικητής, εντός είκοσι (20) ημερών από την ως άνω ενημέρωσή του δεν έχει αποστείλει πλήρη και ακριβή τα ως άνω απαιτούμενα δικαιολογητικά για την παραλαβή του Επάθλου.
2. Στην περίπτωση που δεν καταστεί δυνατή η επικοινωνία με τον εκάστοτε νικητή εντός είκοσι (20) εργάσιμων ημερών από την ανάδειξη αυτού, όπως ορίζεται στους παρόντες όρους.
3. Στην περίπτωση που δεν προσέλθει να παραλάβει το εκάστοτε Έπαθλο εντός τριών (3) μηνών από την ενημέρωση του για την ανάδειξή του ως νικητή.

Σε περίπτωση ακύρωσης της ανάδειξης κάποιου εκ των νικητών, η Διοργανώτρια διατηρεί το δικαίωμα να αναδείξει νέο νικητή τον πρώτο αναπληρωματικό της αντίστοιχης κλήρωσης και ούτω καθεξής.

1. **Ευθύνη – Αποκλεισμός Χρηστών**

7.1 Οι χρήστες είναι αποκλειστικά υπεύθυνοι για το περιεχόμενο που υποβάλουν ή διανέμουν μέσω του δικτυακού τόπου καθ’ οιονδήποτε τρόπο. Σε καμία περίπτωση η Διοργανώτρια, ο Επαθλοθέτης ή οι συνεργάτες τους, οι εργαζόμενοί τους οι διευθυντές, οι μέτοχοι ή εκπρόσωποί τους δε μπορούν να θεωρηθούν υπεύθυνοι για ζημίες ή απώλειες οποιουδήποτε είδους (π.χ. άμεση έμμεση, τυχαία, παρεπόμενη, αστική ή ποινική) που προκύπτουν από ενέργειες των χρηστών του δικτυακού τόπου. Οιαδήποτε ζημία προκληθεί στο δικτυακό τόπο ή στο Δίκτυο γενικότερα απορρέουσα από την κακή ή αθέμιτη χρήση των σχετικών υπηρεσιών από τον χρήστη / επισκέπτη ανάγεται στη σφαίρα της αποκλειστικής του ευθύνης.

* 1. Για οποιαδήποτε ζημιά (θετική ή αποθετική) ή ηθική βλάβη προκληθεί δια της παρούσης ιστοσελίδας, από την ανάρτηση, δημοσίευση ή κοινοποίηση οιουδήποτε περιεχομένου, υπεύθυνος για την αποκατάσταση της είναι αποκλειστικά ο επισκέπτης/χρήστης/μέλος από την συμμετοχή του οποίου προκλήθηκε η ζημία ή η ηθική βλάβη.
  2. Ο επισκέπτης - χρήστης-μέλος των ιστοσελίδων, εκτός της αποκλειστικής του ευθύνης για την ανάρτηση και δημοσίευση από αυτόν τον ίδιο οιουδήποτε θέματος, αναλαμβάνει την υποχρέωση, σε τυχόν νομική διένεξη, να αποκαταστήσει οποιαδήποτε σχετική ζημιά της Διοργανώτριας, ή οιουδήποτε τρίτου, και πιο συγκεκριμένα σε περίπτωση ζημιάς τρίτου και έναρξης νομικής διαδικασίας ενώπιον των Δικαστηρίων, υποχρεούται να ασκεί παρέμβαση υπέρ της Διοργανώτριας, και στη συνέχεια να καταβάλει ενδεχομένως οποιοδήποτε ποσό, επιδικαστεί εκ του λόγου αυτού υπέρ τρίτου, και σε βάρος της διοργανώτριας. Σε κάθε περίπτωση, ο χρήστης-μέλος του δικτυακού τόπου αποδέχεται ως νόμιμο και δίκαιο το δικαίωμα της Διοργανώτριας, να διακόπτει την χρήση του προγράμματος αν ο χρήστης-μέλος παραβιάζει τους παραπάνω ενδεικτικά καταγεγραμμένους όρους.

7.4 Αν παρά τον όγκο των στοιχείων, πληροφοριών, περιεχομένων κλπ., η Διοργανώτρια πληροφορηθεί με οποιονδήποτε τρόπο την ύπαρξη περιεχομένου που προσβάλλει την προσωπικότητα, την τιμή ή την υπόληψη οιουδήποτε τρίτου, και κατά την κρίση της επιφέρει ηθική βλάβη και περιουσιακή ζημία σε τρίτον, εγείρει νομική ευθύνη ή παραβιάζει με οποιονδήποτε τρόπο το νόμο, δικαιούται χωρίς προειδοποίηση: α) Να διαγράψει άμεσα το συγκεκριμένο περιεχόμενο. β) Να αποβάλει από τη διαδικασία τον χρήστη, χωρίς καμία προηγούμενη ενημέρωσή του. γ) Να λάβει οποιοδήποτε κατά τη κρίση της νόμιμο μέτρο, για την άρση της συγκεκριμένης προσβολής και την παράλειψή της στο μέλλον, και την αποτροπή της πρόκλησης οιασδήποτε ζημιάς σε τρίτους.

7.5 Ενδεικτικά από τον Διαγωνισμό αποκλείονται όσοι εμπίπτουν στις ακόλουθες περιπτώσεις: (α) Όσοι ρητά δεν έχουν συμφωνήσει με τους παρόντες όρους χρήσης. (β) χρησιμοποιήσουν φωτογραφία με άσεμνο περιεχόμενο ή περιεχόμενο με πολιτικές, θρησκευτικές , φυλετικές προεκτάσεις ή άλλου είδους περιεχόμενο που προσβάλλει τα χρηστά ήθη, πρόσωπα και θεσμούς. (γ) Όσοι αναρτήσουν ή δημοσιεύσουν περιεχόμενο, που είναι αντίθετο με το Νόμο, τα ήθη, είναι δυσφημιστικό ή αντιτίθεται στις Συνταγματικές έννοιες της προστασίας της ζωής, της τιμής, της περιουσίας, της αξίας του ανθρώπου ή παραβιάζει τα προσωπικά δεδομένα άλλων, ή συγκροτεί την υποκειμενική ή αντικειμενική υπόσταση οιουδήποτε εγκλήματος ή χαρακτηρίζεται από ρατσιστική διάθεση. (δ) Όσοι αναρτήσουν ή δημοσιεύσουν περιεχόμενο με πορνογραφικό υλικό, περιεχόμενο που προσβάλλει το Δημοκρατικό Πολίτευμα, το δικαίωμα ανεξιθρησκίας, την προστασία των μειονοτικών ομάδων, προωθεί το ρατσισμό και τη ξενοφοβία ή προσβάλλει τα ατομικά πολιτικά και κοινωνικά δικαιώματα των Ελλήνων πολιτών. (ε) Όσοι χρησιμοποιήσουν φωτογραφίες τρίτων προσώπων χωρίς την έγγραφη συγκατάθεσή τους ή χρησιμοποιήσουν φωτογραφία με άσεμνο περιεχόμενο ή περιεχόμενο με πολιτικές, θρησκευτικές , φυλετικές ή άλλου είδους περιεχόμενο που προσβάλλει τα χρηστά ήθη, πρόσωπα και θεσμούς. Η Διοργανώτρια θα προβαίνει σε έλεγχο και αξιολόγηση των φωτογραφιών που θα ανεβάζει ο κάθε χρήστης προκειμένου να προλαβαίνει τη κακή χρήση της υπηρεσίας και την ενδεχόμενη προσβολή δικαιωμάτων τρίτων προσώπων. Η διαχείριση της ιστοσελίδας θα παρέμβει το ταχύτερο δυνατό προκειμένου να διαγράψει οποιαδήποτε τέτοιου είδους φωτογραφία. Για όσο χρονικό διάστημα τέτοιου είδους φωτογραφίες είναι στην ιστοσελίδα δεν ευθύνονται οι ως άνω εταιρείες έναντι κανενός από την κακή χρήση της συγκεκριμένης υπηρεσίας, αλλά η ευθύνη είναι ατομική στον χρήστη που προέβη στην ανάρτηση. Η Διοργανώτρια επιφυλάσσεται παντός νομίμου δικαιώματός της αναφορικά με τη κακή χρήση της υπηρεσίας έναντι του χρήστη που προέβη σε παράνομη ανάρτηση φωτογραφίας.

7.6 Η Διοργανώτρια, που έχει την διαχείριση της ιστοσελίδας, σε συμφωνία με τον Επαθλοθέτη, διατηρεί το δικαίωμα, όποτε και εάν κρίνει απαραίτητο, να αφαιρεί φωτογραφίες οι οποίες παραβιάζουν τους παραπάνω ενδεικτικά καταγεγραμμένους όρους.

7.7 Η διαχείριση της ιστοσελίδας διατηρεί το δικαίωμα (αλλά δεν υποχρεούται) να αποκλείσει από το πρόγραμμα, σε οποιοδήποτε στάδιο διεξαγωγής του, χωρίς την προηγούμενη ενημέρωση κανενός, πρόσωπα που, κατά την άποψη της είναι πιθανό να έχουν χρησιμοποιήσει (ή να έχουν αποπειραθεί να χρησιμοποιήσουν) αθέμιτα μέσα αναφορικά με τη συμμετοχή τους ή παραβούν κάποιον από τους όρους του παρόντος κειμένου .

7.8 Ως αθέμιτα μέσα νοούνται, ενδεικτικά και όχι περιοριστικά, η χρήση συσκευών, διατάξεων, ηλεκτρονικών υπολογιστών ή/και λογισμικού προς διευκόλυνση αυτοματοποιημένων ή πολλαπλών συμμετοχών χωρίς ανθρώπινη παρέμβαση, υποκλοπή και χρήση εικόνων άλλων προσώπων χωρίς τη συναίνεσή τους, παραποίηση και επεξεργασία φωτογραφιών άλλων προσώπων χωρίς την συναίνεση των απεικονιζόμενων και ούτω καθεξής.

1. **Ανάκληση Προκήρυξης– Τροποποίηση Όρων**. Η Διοργανώτρια δικαιούται να τροποποιήσει τους παρόντες όρους (συμπεριλαμβανομένης και της διάρκειας του Διαγωνισμού), ενημερώνοντας σχετικά τους χρήστες με κάθε πρόσφορο μέσο. Περαιτέρω, η Διοργανώτρια διατηρεί το δικαίωμα να ακυρώσει ή να ματαιώσει το Διαγωνισμό οποτεδήποτε και για οποιοδήποτε λόγο κατά τη διακριτική της ευχέρεια. Στην περίπτωση αυτή η Διοργανώτρια θα ανακοινώσει την ακύρωση/ματαίωση του Διαγωνισμού με οποιοδήποτε πρόσφορο τρόπο.
2. **Συγκατάθεση – Συναίνεση Επισκεπτών**

Όλοι οι συμμετέχοντες στον Διαγωνισμό αναγνωρίζουν, δηλώνουν και αποδέχονται ρητώς και ανεπιφύλακτα ότι:

1. Με την υποβολή της συμμετοχής τους στο Διαγωνισμό μεταβιβάζουν ρητά και ανεπιφύλακτα, άνευ ανταλλάγματος στην Διοργανώτρια διαρκώς, ανεκκλήτως, εις το διηνεκές και για όλο τον κόσμο τα δικαιώματα δημοσίευσης και ανάρτησης σε όλα τα μέσα, συμπεριλαμβανομένου του διαδικτύου, καθώς και παρουσίασης στο κοινό των φωτογραφιών που θα υποβάλλουν στο Διαγωνισμό, ενώ παραχωρούν στην Διοργανώτρια τη συναίνεσή τους για τυχόν τροποποιήσεις, περικοπές, παρεμβάσεις στις φωτογραφίες που θα υποβάλλουν.
2. Μεταβιβάζουν ρητά και ανεπιφύλακτα στην Διοργανώτρια άνευ άλλου ανταλλάγματος -πλην των δώρων που προβλέπονται ανωτέρω - διαρκώς, ανεκκλήτως, εις το διηνεκές και για όλο τον κόσμο το δικαίωμα να εκτυπώσει, εκδώσει, αναρτήσει στο διαδίκτυο, παρουσιάσει στο κοινό, δημοσιεύσει, χρησιμοποιήσει ως επικοινωνιακό ή/και προωθητικό υλικό, αναπαράξει, εκμεταλλευτεί εμπορικά ή/και χρησιμοποιήσει η ίδια ή τρίτο πρόσωπο, στο οποίο η Διοργανώτρια θα παραχωρήσει/μεταβιβάσει τα σχετικά δικαιώματα, τις συμμετοχές που θα διακριθούν, ήτοι τις φωτογραφίες με τα πραγματικά ονόματα των συμμετεχόντων κατά την απόλυτη διακριτική ευχέρεια της Διοργανώτριας.
3. Με τη συμμετοχή τους παρέχουν τη ρητή συγκατάθεσή τους στην Διοργανώτρια για την προβολή του Διαγωνισμού και των νικητών στον έντυπο και ηλεκτρονικό τύπο και τα ΜΜΕ ή το Internet. Περαιτέρω οι νικητές παραχωρούν τη διαρκή συναίνεσή τους στην Διοργανώτρια για τη δημοσίευση και χρήση της εικόνας τους και του ονόματός τους για διαφημιστικούς και εμπορικούς σκοπούς. Πιο συγκεκριμένα, η Διοργανώτρια επιφυλάσσει εις εαυτήν το δικαίωμα να δημοσιεύσει και χρησιμοποιήσει για διαφημιστικούς και εμπορικούς σκοπούς τα ονόματα και τυχόν τις εικόνες των νικητών, τις υποβληθείσες φωτογραφίες (πριν ή μετά την επεξεργασία) και εν γένει το περιεχόμενο των συμμετοχών τους, η δε συμμετοχή στο Διαγωνισμό ερμηνεύεται και ως ρητή συναίνεσή τους και εκχώρηση των σχετικών δικαιωμάτων για χρήση του ονόματος και της εικόνας τους άνευ ανταλλάγματος. Κατά την παράδοση των δώρων, η Διοργανώτρια δικαιούται να ζητήσει από τους νικητές την υπογραφή σχετικής δήλωσης συναίνεσης.
4. Η προσωπικότητά τους δεν προσβάλλεται ούτε μειώνεται καθ’ οιονδήποτε τρόπο από την συμμετοχή τους στον εν λόγω Διαγωνισμό.
5. Η συμμετοχή τους είναι σύμφωνη με τις διατάξεις τόσο του Ελληνικού Δικαίου ( Ν. 2472 / 1997, Π.δ. 207 / 1998. Π.δ. 79 / 2000 και αρ. 8 Ν. 2819 / 2000), και του Ευρωπαϊκού Δικαίου (Οδ. 95/46/ΕΚ και Οδ. 97/66/ΕΚ), ως αυτές ισχύουν σήμερα, όσο και με τις Αποφάσεις και Οδηγίες της Αρχής Προστασίας Δεδομένων Προσωπικού Χαρακτήρα περί προστασίας του ατόμου από την επεξεργασία δεδομένων προσωπικού χαρακτήρα και δεν προσβάλλουν προσωπικά δεδομένα ή το δικαίωμα της προσωπικότητας οποιουδήποτε τρίτου.
6. Οι διαγωνιζόμενοι δηλώνουν και εγγυώνται ότι έχουν οι ίδιοι κατ’ αποκλειστικότητα άπαντα τα δικαιώματα πνευματικής ιδιοκτησίας επί των φωτογραφιών που θα αναρτήσουν προκειμένου να λάβουν μέρος στο Διαγωνισμό, οι φωτογραφίες είναι πρωτότυπες, δεν προσβάλλουν δικαιώματα τρίτων, συμπεριλαμβανομένων δικαιωμάτων διανοητικής ιδιοκτησίας και προσωπικότητας, ούτε τα χρηστά ήθη και τη δημόσια τάξη, και δεν περιέχουν στοιχεία (π.χ. ενδεικτικά κείμενα, εικόνες, πρόσωπα, εμπορικά σήματα, εμπορικά απόρρητα, διακριτικά γνωρίσματα) τρίτων, ενώ δηλώνουν και εγγυώνται περαιτέρω ότι τα πρόσωπα που απεικονίζονται στις υποβληθείσες στο Διαγωνισμό φωτογραφίες είναι το πρόσωπο του ίδιου του διαγωνιζόμενου αφενός για τη φωτογράφηση αφετέρου για τη χρήση της φωτογραφίας στον παρόντα Διαγωνισμό και για την στους παρόντες όρους διαλαμβανόμενη χρήση αυτής.
7. Δεν προσβάλλουν οποιαδήποτε δικαιώματα πνευματικής ιδιοκτησίας οποιουδήποτε τρίτου ή έχουν εξασφαλίσει τις απαραίτητες άδειες.
8. Επίσης, εάν κριθεί απαραίτητο, η Διοργανώτρια διατηρεί το δικαίωμα να προσαρμόσει/διαμορφώσει κατά το δοκούν τις φωτογραφίες των συμμετεχόντων.
9. Οι διοργανώτριες εταιρείες διατηρούν το δικαίωμα απόρριψης της συμμετοχής όλων εκείνων των φωτογραφιών, που, κατά την γνώμη τους, δεν είναι κατάλληλες χωρίς να υποχρεούνται να αιτιολογήσουν την επιλογή τους αυτή.
10. Παρέχουν τη συγκατάθεση και εξουσιοδότηση τους στις ως άνω εταιρίες για την προβολή του προγράμματος και των αποτελεσμάτων του μέσω του έντυπου και ηλεκτρονικού τύπου και του διαδικτύου (internet) καθ’ όλη τη διάρκεια αυτού. Οι ως άνω εταιρίες επιφυλάσσουν για τον εαυτό τους το δικαίωμα να χρησιμοποιήσουν και να δημοσιεύσουν οποιοδήποτε ειδησεογραφικό στοιχείο σχετικό με την διεξαγωγή του προγράμματος.
11. Με την αποδοχή των όρων της εφαρμογής, δεσμεύονται από τους παρόντες όρους χρήσης και τους νόμους του ελληνικού κράτους.
12. Παραιτούνται από κάθε δικαστική ή εξώδικη ενέργεια κατά του διαδικτυακού τόπου, των διαχειριστών και των διοργανωτών του Προγράμματος σε περίπτωση που οι τελευταίοι κρίνουν ότι κάποιο μέλος/χρήστης πρέπει να αποκλειστεί από τη χρήση της ιστοσελίδας.
13. Περαιτέρω, δηλώνουν και εγγυώνται ότι όλα τα υποβληθέντα προσωπικά τους στοιχεία είναι αληθή και ακριβή.
14. Εμπορικά Σήματα – Πνευματική Ιδιοκτησία

10.1 Οι συμμετέχοντες δεν έχουν ούτε αποκτούν κανένα απολύτως δικαίωμα πάνω στα σήματα, ονόματα, ενδείξεις εμβλήματα και λοιπά διακριτικά της Διοργανώτριας και του Επαθλοθέτη.

10.2 Το περιεχόμενο των ιστοσελίδων, οι εικόνες, τα γραφικά, οι φωτογραφίες, τα τυχόν σχέδια, τα κείμενα και γενικά όλα τα αρχεία της ως άνω ιστοσελίδας , ανήκουν στην πνευματική ιδιοκτησία της διοργανώτριας και προστατεύονται κατά τις σχετικές διατάξεις του ελληνικού δικαίου, του ευρωπαϊκού δικαίου και των διεθνών συμβάσεων.

10.3 Απαγορεύεται οποιαδήποτε τροποποίηση, δημοσίευση, μετάδοση, μεταβίβαση, αναπαραγωγή, διανομή, παρουσίαση, σύνδεση, φόρτωση (download) ή με άλλον τρόπο εκμετάλλευση, εν όλο ή εν μέρει, του περιεχομένου της ιστοσελίδας με οποιονδήποτε τρόπο ή μέσο για εμπορικούς ή άλλους σκοπούς, χωρίς την προηγούμενη έγγραφη άδεια της διοργανώτριας ή του εκάστοτε δικαιούχου.

10.4 Οποιοδήποτε περιεχόμενο της ιστοσελίδας ( πχ. κείμενα, εικόνες, γραφικά κλπ.) απαγορεύεται να αναπαράγεται και να αναδημοσιεύεται ολικώς ή μερικώς.

1. Προσωπικά Δεδομένα

11.1 Τα προσωπικά δεδομένα των συμμετεχόντων που θα ζητούνται, θα είναι πάντα σύμφωνα με τις διατάξεις τόσο του Ελληνικού Δικαίου ( Ν. 2472 / 1997, Π.δ. 207 / 1998. Π.δ. 79 / 2000 και αρ. 8 Ν. 2819 / 2000), όσο και του Ευρωπαϊκού Δικαίου (Οδ. 95/46/ΕΚ και Οδ. 97/66/ΕΚ) και συγκεκριμένα θα είναι: ονοματεπώνυμο, πλήρης διεύθυνση, email και τηλέφωνο επικοινωνίας.

Τα προσωπικά δεδομένα των συμμετεχόντων, θα τα συλλέγει, θα διατηρεί σε αρχείο και θα επεξεργάζεται η Διοργανώτρια. Σκοπός της συλλογής, διατήρησης και επεξεργασίας των προσωπικών δεδομένων από την Διοργανώτρια είναι η υποστήριξη των απαραίτητων δραστηριοτήτων στα πλαίσια και μόνο για τους σκοπούς του συγκεκριμένου Προγράμματος. Σε οποιαδήποτε χρονική στιγμή ο κάθε συμμετέχων διατηρεί το δικαίωμα πρόσβασης στα προσωπικά δεδομένα του και ενημέρωσης ή και αντίρρησης στην περαιτέρω επεξεργασία των στοιχείων του, βάσει του άρθρου 13 του Ν. 2472/97, κατόπιν γραπτού αιτήματος του που θα απευθύνει στην Διοργανώτρια (οδός Μπουσίου, ΤΚ 11526 Αθήνα, τηλ. 2106844085).

11.2 Η δήλωση του χρήστη είναι ανά πάσα στιγμή διαθέσιμη σε αυτόν. Ο χρήστης έχει πρόσβαση στο τυποποιημένο κείμενο δήλωσης της συγκατάθεσης. Σε περίπτωση που επιθυμεί να λάβει τα συγκεκριμένα στοιχεία της δικής του δήλωσης συγκατάθεσης (ημερομηνία, ώρα, κλπ.), μπορεί να ασκήσει το, κατά το άρθρο 12 του ν. 2472/1997, δικαίωμα πρόσβασης. Η άσκηση του δικαιώματος πρόσβασης μπορεί να πραγματοποιηθεί με χρήση συστήματος ανάλογου με το σύστημα μέσω του οποίου πραγματοποιήθηκε η δήλωση της συγκατάθεσης.

11.3 Η δήλωση του χρήστη μπορεί να ανακληθεί οποτεδήποτε χωρίς αναδρομικό αποτέλεσμα. Για τον σκοπό αυτό, παρέχεται στο χρήστη ηλεκτρονική υπηρεσία ανάκλησης της συγκατάθεσής του στο [info@protagon.gr](mailto:info@protagon.gr) διαθέσιμη ανά πάσα στιγμή. Ο υπεύθυνος επεξεργασίας τηρεί νόμιμο αρχείο ανακλήσεων δηλώσεως.

1. **Λοιποί όροι**

Τα Έπαθλα είναι προσωπικά και δεν ανταλλάσσονται, ούτε δύναται να ζητηθεί η αντικατάστασή τους με άλλα. Ρητά αναφέρεται ότι, οποιαδήποτε έξοδα απαιτούνται για την παραλαβή των Επάθλων ή οποιαδήποτε έξοδα απαιτούνται για την αξιοποίηση αυτών (π.χ. έξοδα για την μεταβίβαση αδείας, τέλη κυκλοφορίας τροχοφόρου κ.λπ.), καθώς επίσης και τυχόν νόμιμοι φόροι ή κρατήσεις υπέρ τρίτων ή άλλα τέλη επιβαρύνουν αποκλειστικά και εξ ολοκλήρου τον εκάστοτε νικητή.

Τα έπαθλα παρέχονται αιτία προκηρύξεως και κατά κανένα τρόπο εξ άλλης αιτίας, ιδίως όχι αιτία δωρεάς.

Η Διοργανώτρια ή/και ο Επαθλοθέτης δεν ευθύνεται για συμμετοχές στο πλαίσιο των οποίων έχουν παρασχεθεί λανθασμένα ή ελλιπή στοιχεία.

Οι συμμετέχοντες δηλώνουν ρητά με τη συμμετοχή τους στο Διαγωνισμό ότι ο λογαριασμός της Εφαρμογής που χρησιμοποιήθηκε για τον Διαγωνισμό τους ανήκει.

Σε περίπτωση οποιασδήποτε τροποποίησής τους, θα ενημερώνονται άμεσα. Η Διοργανώτρια διατηρεί το δικαίωμα, ανά πάσα στιγμή, να τροποποιεί μέρος των παρόντων όρων συμμετοχής, με την ανάρτηση τροποποιημένου κειμένου στην ως άνω ιστοσελίδα, απαλλασσόμενη εφεξής από οποιαδήποτε ευθύνη.

Μετά την απόδοση των Επάθλων κατά τα προαναφερόμενα, κάθε υποχρέωση της Διοργανώτριας ή/και του Επαθλοθέτη παύει να υφίσταται.

H Διοργανώτρια ή/και ο Επαθλοθέτης δεν φέρει οιαδήποτε ευθύνη για τυχόν καθυστερήσεις παραλαβής των Επάθλων ή ελαττώματα αυτών από μέρους τρίτων.

Εννοείται ότι μετά την ολοκλήρωση απόδοσης των Επάθλων οποιαδήποτε δεδομένα, προσωπικά ή μη, των συμμετεχόντων/ του νικητή θα καταστρέφονται, εκτός αν άλλως επιτρέπεται η επιβάλλεται από την εκάστοτε ισχύουσα νομοθεσία. Σε κάθε περίπτωση, τα προσωπικά στοιχεία θα τηρούνται σύμφωνα με το Ν.2472/1997, όπως τροποποιήθηκε και ισχύει. Οι συμμετέχοντες θα έχουν δικαίωμα να ζητήσουν οποτεδήποτε και χωρίς επιβάρυνση την πρόσβαση, την επιβεβαίωση, τροποποίηση ή διαγραφή στοιχείων τους που τηρούνται στο αρχείο κατά τους όρους του Ν.2472/1997, όπως ισχύει, επικοινωνώντας με την Διοργανώτρια.

Η Διοργανώτρια δεν φέρει καμία απολύτως ευθύνη εάν για λόγους που βρίσκονται έξω από τη σφαίρα ελέγχου της (όπως ενδεικτικά αλλά μη περιοριστικά – λόγοι ανωτέρας βίας, τεχνικά προβλήματα, μη κάλυψη δικτύου, υπερφόρτωση δικτύου, διακοπή σύνδεσης με το δίκτυο, μη αποστολή ή αποδοχή μηνυμάτων ηλεκτρονικού ταχυδρομείου λόγω έλλειψης διαθέσιμου χώρου, μη σωστός τρόπος συμμετοχής) ή έξω από τη σφαίρα ελέγχου κάθε τρίτου που θα μεταφέρει τα δεδομένα, α) καθυστερήσει ή αποτύχει η αποστολή ή/και η λήψη των στοιχείων συμμετοχής στο διαγωνισμό στους χρήστες, για οποιοδήποτε χρονικό διάστημα, β) τα διατηρούμενα αρχεία (βάση δεδομένων με καταχωρημένους συμμετέχοντες) καταστραφούν μερικώς ή ολοσχερώς.

Η Διοργανώτρια διατηρεί το δικαίωμα να ανακοινώνει τα ονόματα και να δημοσιεύει φωτογραφίες, ηχητικές παραστάσεις και μαγνητοσκοπήσεις των νικητών στους διαδικτυακούς της τόπους, σε οποιοδήποτε έντυπό ή ηλεκτρονικό ΜΜΕ καθώς και να προβαίνει σε διαφημιστική εκμετάλλευση κάθε σχετικού γεγονότος, όπως της αξιοποίησης των Επάθλων κλπ. Οι νικητές με τη συμμετοχή τους στο Διαγωνισμό, συναινούν ρητά κι ανεπιφύλακτα στα ανωτέρω.

Οι Συμμετέχοντες και γενικά κάθε ενδιαφερόμενος μπορούν να απευθύνονται με μήνυμα ηλεκτρονικής αλληλογραφίας στην διεύθυνση: [info@protagon.gr](mailto:info@protagon.gr) για ζητήματα που αφορούν τον Διαγωνισμό, όπως ερωτήσεις, διευκρινίσεις ή/και πληροφορίες.

Για οποιαδήποτε διαφορά τυχόν προκύψει σε σχέση με τον συγκεκριμένο διαγωνισμό αποκλειστικά αρμόδια είναι τα Δικαστήρια των Αθηνών και εφαρμοστέο είναι το Ελληνικό Δίκαιο.